
Na osnovu odredbi člana 200. Zakona o upravnom postupku („Službene novine Federacij BiH", broj: 2/98, 48/99 i 61/22), a u vezi sa članom 94. stav (1) Zakona o zaštiti okoliša („Službene novine Federacije BiH", broj: 15/21) Federalno ministarstvo okoliša turizma postupajući prema zahtjevu operator „GAT“ d.o.o. Sanski Most, broj: 335/26 od 18.05.2026. godine, donosi:

R J E Š E NJ E

o izmjeni i dopuni Rješenja o okolinskoj dozvoli broj: UPI05/2-02-19-5-109/21
od 12.01.2023. godine

I-U Rješenju Federalnog ministarstva okoliša i turizma kojim je izdata  okolinska dozvola operateru „GAT“ d.o.o. Sanski Most za pogone za obradu metala eloksiranjem, koji su locirani na adresi Šejkovača bb u Sanskom Mostu, vrši se slijedeća izmjena:

1.Tačka 1. mijenja se u dijelu okolinske dozvole na stranici 1, u pogledu kapaciteta, na način da se brišu riječi „kapaciteta 39,25 m3“ i dodaju riječi „kapaciteta 50,15 m3“.
2.Tačka 2. mijenja se i to u dijelu okolinske dozvole pod naslovom 2.1.“Opis pogona i postrojenja“, na str. 1, gdje se iza teksta  „1 kada (zapremina 1 m3) za sušenje komada vrućim zrakom“ dodaje tekst koji glasi: „Planirane kade radi optimizacije linije za eloksiranje: 
- 1 kada (zapremine 1,3 m3) koja služi za standardnu eloksažu

- 1 kada (zapremine 1,05 m3) koja služi za vrući siling

- 4 kade (zapremine od 3,6 m3 ) koje služe za ispiranje i 

- Sušilnik zapremine 1m3
Uvođenje reverzne osmoze, odnosno tehnologije filtriranja vode u kojoj se pod pritiskom industrijska voda tjera kroz polupropusnu membranu, čime se uklanjaju sve nečistoće i dobija čista demineralizovana voda“.
 3. Tačka 5. mijenja se i to u dijelu okolinske dozvole pod naslovom 5.1.“Emisija u zrak“, na str. 3, gdje se iza teksta: „Emisije aerosola i para iz sistema ventilacije iznad kade, unutar proizvodne hale.“, dodaje tekst koji glasi: Nove planirane kade će se spojiti na postojeću ventilaciju i sistem za prečišćavanje voda. 
4. Tačka 6. mijenja se i to u dijelu okolinske dozvole pod naslovom 6.1. „Mjere za sprečavanje i minimiziranje otpadne vode“ na str. 6, gdje se iza teksta: „postupiti u skladu sa odredbama propisanim u tačkama rješenja o vodnoj dozvoli „Agencija za vodno područje rijeke Save“ Sarajevo“, dodaje tekst koji glasi: „Otpadne vode se sakupljaju u sabirnike za kisele, alkalne koncetrate i boje. Iz sabirnika se šalju u rezervoar za šaržnu obradu, gdje se vrši obrada vode sa solnom kiselinom, sodom i krečom. Tim postupkom se podešava pH vrijednost na 8,2-8,4, radi što boljeg izdvajanja aluminija. Nakon toga se obrađena voda šalje na filtersku presu gdje se vrši odvajanje obrađene vode od galvanskog mulja. Neutralisana i filtrirana obrađena voda se šalje u sabirnik obrađene vode te potom na tlačni filter u kojem se nalaze aktivni ugalj i kvarcni pijesak. Nakon toga se obrađena voda ispušta u kanalizaciju, uz prethodno mjerenje konačne pH vrijednosti“.
II- Ovo izmjenjeno i dopunjeno  rješenje je sastavni dio Rješenja o okolišnoj dozvoli broj: UPI05/2-02-19-5-109/21 od 12.01.2023. godine. Ostale tačke Rješenja o okolinskoj dozvoli ostaju nepromijenjene.
III- O Rješenju o izmjeni i dopuni Rješenja o okolinskoj dozvoli broj: UPI05/2-02-19-5-109/21 od 12.01.2023. godine ovo Ministarstvo dužno je obavjestiti javnost u skladu sa odredbama člana 40. Zakona o zaštiti okoliša („Službene novine Federacije BiH“, broj: 15/21).                                                        
                                                        O b r a z l o ž e nj e
 Rješenjem Federalnog ministarstva okoliša i turizma, broj: UP-I 05/2-02-19-5-109/21 od 12.01.2023. godine, operateru „GAT“ d.o.o Sanski Most izdata je okolinska dozvola za pogone i postreojenja za obradu metala i površinsku obradu metala eloksiranjem, a u skladu sa Zakonom o zaštiti okoliša („Službene novine Federacije BiH", broj: 15/21) i Uredbom kojom se utvrđuju pogoni i postrojenja koja moraju imati okolinsku dozvolu („Službene novine Federacije BiH“, bro: 51/21, 74/22) .

Dana 18.05.2026. godine operater „GAT“ d.o.o. Sanski Most Federalnom ministarstvu okoliša i turizma dostavio je Obrazac o promjeni u radu (Prilog VI) u skladu sa  Uredbom kojom se utvrđuju pogoni i postrojenja koja moraju imati okolinsku dozvolu („Službene novine Federacije BiH“, bro: 51/21, 74/22). 

U obrascu Priloga VI navodeno je da se planirana izmjena odnosi na dopunu postojeće linije za eloksiranje sa 6 dodatnih kada (1 kada za standardnu eloksažu cca. 1300 L, 1 kada za vrući siling cca. 1050 L, 4 kade za ispiranje cca 4 x 900 L i sušilnikom zapremine 1m3 ) kapaciteta za 10,9 m3, kako je i navedeno u Prilogu VI. Ukupni izmjenjeni kapacitet iznosi 50,15 m3 i isti se odnosi isključivo na promjenu kapaciteta, a  što se odnosi na povećanje zapremine kada u svrhu optimizacije procesa, što u konačnici ne utiče na značajnu promjenu proizvodnog procesa.
Također, u Prilogu VI kao izmjena navedeno je uvođenje reverzne osmoze kao dodatnog izvora demineralizovane vode, gradnju nove laboratorije koja je planirana neposredno uz postojeću laboratoriju u sklopu postojećeg objekta, bez izmjena njegovih gabarita i bez promjene namjene objekta, gdje odvodnja otpadnih voda i ventilacija ostaju nepromjenjene za novu laboratoriju, kao i zamjena postojeće dotrajale opreme na liniji i opreme naprave za prečiščavanje otpadnih voda.

Federalno ministarstvo okoliša i turizma izvršilo je izmjenu Rješenja broj: UP-I 05/2-02-19-5-109/21 od 12.01.2023. godine, te u dispozitiv rješenja uvrstilo podatke koji se odnose na planirane izmjene u pogonu i postrojenju.
Ostale evidentirane izmjene u pogonu i postrojenju odnose se isključivo na unutrašnju reorganizaciju prostora, opreme i tehnološkog procesa, bez promjena gabarita objekata, njihove namjene ili konstrukcijskih karakteristika što uključuje rekonstrukciju automatske linije za eloksiranje i naprave za prečišćavanje otpadnih voda.

Federalno ministarstvo je nakon dostavljenog zahtjeva investitora utvrdilo da je zahtjev za izmjenu i dopunu Rješenje o okolinskoj dozvoli broj: UPI05/2-02-19-5-109/21 od 12.01.2023. godine opravdan.

Federalno ministarstvo je ocjenilo da su  izmjene Rješenja opravdane, te je temeljem članka člana 94. stav (1) Zakona o zaštiti okoliša („Službene novine Federacije BiH“,  broj: 15/21), odlučeno kao u dispozitivu ovog rješenja. Stav (4) istog člana Zakona o zaštiti okoliša predviđa obavezu upoznavanja javnosti o ponovnom razmatranju i izmjenama okolinske dozvole. 

Zakon o zaštiti okoliša („Službene novine Federacije BiH“,  broj: 15/21) je lex specijalis u odnosu na Zakon o upravnom postupku FBiH („Službene novine Federacije BiH“, broj: 2/98, 48/99 i 61/22) i kao takav predviđa izmjene pravomoćnog rješenja o okolinskoj dozvoli, posebno uzimajući u obzir činjenicu da je stanje okoliša podložno  promjenama.

U skladu sa članom 88. Zakona o zaštiti okoliša („Službene novine Federacije BiH“, broj 15/21), Federalno ministarstvo okoliša i turizma objavilo je dana 06.10.2026. godine na svojoj službenoj web stranici nacrt rješenja o izmjenama i dopunama rješenja, radi provođenja javnog uvida i omogućavanja zainteresiranoj javnosti da dostavi primjedbe i sugestije u roku od osam (8) dana od dana objave.

Nakon isteka zakonskog roka od 8 dana za dostavu primjedbi na nacrt rješenja o okolinskoj dozvoli, nisu/jesu zaprimljene primjedbe, sugestije i/niti komentari na isti od strane zainteresovane javnosti

Imajući u vidu naprijed navedene činjenice i okolnosti, Federalno ministarstvo okoliša i turizma donijelo je Rješenje o izmjeni i dopuni rješenja, broj: UP-I 05/2-02-19-5-109/21-1 od 07.08.2026. godine, kojim je odlučeno kao u dispozitivu ovog rješenja.

Pouka o pravnom lijeku: Ovo rješenje je konačno i protiv njega nije dopuštena žalba, ali se može pokrenuti upravni spor  podnošenjem tužbe kod Kantonalnog suda u Sarajevu u roku od 30 dana od dana prijema rješenja. Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prijepisu.

Dostaviti:                                                                                             M I N I S T R I C A                                                                           
- Imenovanom                                                                                                        
- Sektoru                                                                                           dr.sc. Nasiha Pozder                                                                                                

e-mail: fmoit@fmoit.gov.ba,  www.fmoit.gov.ba
1

